มิสแกรนด์ไทยแลนด์

**มิสแกรนด์ไทยแลนด์** () เป็นการประกวดนางงามในประเทศไทย ซึ่งจัดขึ้นเป็นครั้งแรกเมื่อ พ.ศ. 2556 โดยมีณวัฒน์ อิสรไกรศีล เป็นประธานกองประกวด, อิงฟ้า วราหะ เป็นผู้จัดการกองประกวด และวรัญชนา ระดมเล็ก เป็นรองผู้จัดการกองประกวด เพื่อส่งผู้ชนะเลิศเป็นตัวแทนประเทศไทยเข้าประกวดมิสแกรนด์อินเตอร์เนชันแนล และมีการส่งผู้ได้รับรางวัลรองชนะเลิศและผู้เข้ารอบสุดท้ายต่าง ๆ ไปประกวดยังเวทีนานาชาติอื่น ๆ 

ในปี พ.ศ. 2559 กองประกวดมิสแกรนด์ไทยแลนด์ได้มีการเปลี่ยนรูปแบบใหม่ให้เหมือนกับการประกวดนางงามในสหรัฐ, ประเทศฝรั่งเศส และประเทศเวเนซุเอลา โดยการให้ทั้ง 77 จังหวัดจัดการประกวดมิสแกรนด์ขึ้น เพื่อหาตัวแทนของแต่ละจังหวัด โดยให้ใช้ชื่อ "มิสแกรนด์" แล้วตามด้วยจังหวัด เช่น มิสแกรนด์ชุมพร มิสแกรนด์กรุงเทพมหานคร มิสแกรนด์ภูเก็ต มิสแกรนด์ขอนแก่น เป็นต้น

ผู้ดำรงตำแหน่งมิสแกรนด์ไทยแลนด์คนปัจจุบันคือปัทมา จิตรสวัสดิ์ จากมิสแกรนด์ชลบุรี

## ประวัติ
มิสแกรนด์ไทยแลนด์เป็นเวทีการประกวดความงามระดับประเทศ เพื่อส่งออกตัวแทนประเทศไทยเพื่อไปประกวดเวทีระดับนานาชาติ โดยผู้ดำรงตำแหน่งสูงสุดจะได้ทำการส่งออกไปยังมิสแกรนด์อินเตอร์เนชันแนล ขณะที่รองชนะเลิศหรือผู้เข้าประกวดคนอื่นๆ จะได้ส่งออกในเวทีระดับนานาชาติอื่นๆ อาทิ มิสทัวริซึมอินเตอร์เนชันแนล, เดอะมิสโกลบ, มิสออราอินเตอร์เนชันแนล เป็นต้น

มิสแกรนด์ไทยแลนด์ได้เริ่มการประกวดครั้งแรกในปี พ.ศ. 2556 โดยมีณวัฒน์ อิสรไกรศีล เป็นผู้ก่อตั้งการประกวด และมีผู้ชนะคนแรกคือ ญาดา เทพนม จากจังหวัดประจวบคีรีขันธ์ ในปี พ.ศ. 2559 เป็นปีแรกที่กองประกวดมิสแกรนด์ไทยแลนด์ได้นำรูปแบบการประกวดแบบ 77 จังหวัดเข้ามาใช้ในการประกวดโดยได้จัดงานแถลงข่าวอย่างเป็นทางการในวันที่ 1 เมษายน พ.ศ. 2559 โดยผู้ชนะในการประกวดแบบระบบจังหวัดคนแรกคือ สุภาพร มะลิซ้อน จากมิสแกรนด์สงขลา

ในวันที่ 17 มีนาคม พ.ศ. 2563 ภายหลังจากการแถลงข่าวเตรียมจัดการประกวดมิสแกรนด์ไทยแลนด์ 2020 ณ ศูนย์การค้าเอ็มบีเค เซ็นเตอร์ องค์กรได้มีการประกาศยกเลิกสัญญาถ่ายทอดสดมิสแกรนด์ไทยแลนด์ผ่านทางช่อง 7 และต่อมาในวันที่ 19 มิถุนายน ปีเดียวกัน ได้มีการออกมาแถลงว่ามิสแกรนด์ไทยแลนด์จะถ่ายทอดสดที่ช่องวัน 31

ตั้งแต่ พ.ศ. 2565 เป็นต้นไป การประกวดมิสแกรนด์ไทยแลนด์ได้ดำเนินการเผยแพร่กิจกรรมต่าง ๆ ทั้งในรูปแบบการถ่ายทอดสดและการบันทึกสื่อล่วงหน้าแล้วนำมาออกอากาศ ผ่านทางออนไลน์ ประกอบด้วยช่องยูทูบ/ติ๊กต๊อก *แกรนด์ทีวี* และเพจเฟซบุ๊ก *มิสแกรนด์ไทยแลนด์* โดยไม่มีการถ่ายทอดสดผ่านสถานีโทรทัศน์อีก

## การคัดเลือกตัวแทนและกิจกรรมการประกวด
thumb|100px|แผนที่แสดงระบบกลุ่มภูมิภาคในการประกวดมิสแกรนด์ไทยแลนด์:<br>
ในการประกวดมิสแกรนด์ไทยแลนด์ นั้น บริษัท มิสแกรนด์ อินเตอร์เนชั่นแนล จำกัด (มหาชน) ซึ่งเป็นเจ้าของลิขสิทธิ์การประกวดมิสแกรนด์ไทยแลนด์ได้กำหนดให้มีการคัดเลือกผู้เข้าแข่งขันจากทุกจังหวัดทั่วประเทศ โดยมอบอำนาจให้ผู้อำนวยการการประกวดระดับจังหวัด หรือโปรวินเชียลไดเรกเตอร์ () เป็นผู้ดำเนินการจัดการประกวดในพื้นที่นั้นๆ อย่างไรก็ตาม การจัดประกวดเพื่อหาตัวแทนในระดับจังหวัดอาจใช้วิธีการคัดเลือกตัวแทนหลายจังหวัดพร้อมกันในครั้งเดียว หรือแยกเฉพาะจังหวัดนั้นๆ ทั้งนี้ขึ้นอยู่กับดุลพินิจของผู้อำนวยการกองประกวดระดับจังหวัด

ในเดือนมกราคม พ.ศ. 2566 กองประกวดมิสแกรนด์ไทยแลนด์ได้ประกาศว่า ผู้ที่ผ่านการประกวดมิสยูนิเวิร์สไทยแลนด์ ตั้งแต่ปี พ.ศ. 2565 และนางสาวไทยตั้งแต่ปี พ.ศ. 2566 ซึ่งรวมถึงผู้เข้าประกวดมิสยูนิเวิร์สไทยแลนด์และนางสาวไทยในระดับจังหวัด แม้ไม่ได้รับตำแหน่งก็ตาม จะไม่มีสิทธิ์เข้าร่วมประกวดมิสแกรนด์ไทยแลนด์ อนึ่ง ทั้งสองเวทีดังกล่าวอยู่ในความดูแลของ บจก.ทีพีเอ็น โกลบอล ต่อมา ณวัฒน์ อิสรไกรศีล ผู้อำนวยการกองประกวด ได้ยืนยันการประกาศดังกล่าว พร้อมระบุว่ามิสแกรนด์ไทยแลนด์จะไม่รับสตรีที่ผ่านการสมรสและ/หรือมีบุตรแล้ว รวมถึงสตรีข้ามเพศ เข้าร่วมการประกวดอีกด้วย

ทั้งนี้ผู้เข้าประกวดจะต้องมีคุณสมบัติโดยอิงตามหลัก 4 บี () ของกองประกวดซึ่งได้แก่ รูปร่าง (), ความงาม (), ความฉลาด () และธุรกิจ ()

### การคัดเลือกตัวแทน
ตั้งแต่การประกวดมิสแกรนด์ไทยแลนด์ 2020 นั้น ได้กำหนดให้มีการคัดเลือกผู้เข้าแข่งขันจากทุกจังหวัดทั่วประเทศ โดยมอบอำนาจให้ผู้อำนวยการการประกวดระดับจังหวัดเป็นผู้ดำเนินการจัดการประกวดในพื้นที่นั้น ๆ เพื่อหาตัวแทนในระดับจังหวัดอาจใช้วิธีการคัดเลือกตัวแทนหลายจังหวัดพร้อมกันในครั้งเดียว หรือแยกเฉพาะจังหวัดนั้น ๆ

ในการแข่งขันระดับประเทศ ตัวแทนจังหวัดทั้ง 77 คน จะถูกแบ่งออกแบ่งเป็น 4 กลุ่ม ได้แก่ กลุ่มจังหวัดภาคเหนือ 17 คน, ภาคอีสาน 20 คน, ภาคกลาง 22 คน และภาคใต้ 18 คน โดยการคัดเลือกผู้เข้ารอบจะคัดเลือกตามกลุ่มจังหวัด ซึ่งจะมีผู้ผ่านเข้ารอบในรอบ 20 คนสุดท้าย, 10 คนสุดท้าย, และ 5 คนสุดท้าย กลุ่มจังหวัดละ 5, 2 และ 1 คน ตามลำดับ นอกจากนี้ผู้ชนะรางวัลมิสป็อปปูลาร์โหวตจากการโหวตผ่านทางแอปพลิเคชันจะผ่านเข้ารอบ 10 คนสุดท้ายโดยอัตโนมัติ ทั้งนี้ในรอบ 10 คนสุดท้าย และรอบ 5 คนสุดท้าย ผู้ที่ได้รับเลือกจากณวัฒน์ อิสรไกรศีล หรือบอสชอยส์จะได้สิทธิ์ผ่านเข้าสู่รอบถัดไปโดยอัตโนมัติ
### รอบชิงชนะเลิศ
นับตั้งแต่ก่อตั้งการประกวด การประกาศผลและสวมมงกุฎจะจัดขึ้นที่กรุงเทพมหานคร เมืองหลวงของประเทศไทยเสมอ โดยจะประกาศผู้เข้ารอบ 20 คนสุดท้าย (รอบก่อนรองชนะเลิศ) บนเวทีหลังจากช่วงแนะนำตัว ในช่วงปี พ.ศ. 2556–2561 ผู้เข้ารอบ 20 คนสุดท้ายคัดเลือกจากผู้เข้าประกวดทั้งหมดผ่านการสัมภาษณ์แบบปิด การประกวดชุดว่ายน้ำ และรอบพรีลิมินารี จากนั้นคณะกรรมการจึงคัดเลือกผู้เข้ารอบ 10 คนสุดท้ายและ 5 คนสุดท้ายตามผลงานบนเวทีในรอบตัดสิน ซึ่งเป็นระบบที่คล้ายกับการประกวดนางงามอื่น ๆ  

อย่างไรก็ตาม ได้มีการปรับเปลี่ยนระบบการประกวดใหม่ตั้งแต่ปี พ.ศ. 2562 โดยจัดแบ่งผู้เข้าประกวดออกเป็น 4 ภูมิภาคทางภูมิศาสตร์ ได้แก่ ภาคเหนือ ภาคตะวันออกเฉียงเหนือ ภาคกลาง และภาคใต้ โดยไม่ยึดตามเขตการปกครองของรัฐบาล แต่ละภูมิภาคมี 17, 20, 22 และ 18 จังหวัดตามลำดับ โดยจะคัดเลือกผู้ที่มีคะแนนสะสมรอบพรีลิมินารีสูงสุด 5 คนจากแต่ละภูมิภาคเข้าสู่รอบ 20 คนสุดท้าย  

จากนั้นคณะกรรมการจะคัดเลือกผู้เข้ารอบ 2 คนจากแต่ละภูมิภาค (รวม 8 คน) ตามผลงานการประกวดชุดว่ายน้ำบนเวที เข้าสู่รอบ 10 คนสุดท้าย ขณะที่อีก 2 คนในรอบ 10 คนสุดท้ายจะมาจากการโหวตผ่านแอปพลิเคชันบนมือถือ และสิทธิ์คัดเลือกพิเศษของผู้จัด โดยไม่ขึ้นอยู่กับภูมิภาคใด  

ในรอบรองชนะเลิศ (10 คนสุดท้าย) ผู้เข้าประกวดทั้งหมดจะแข่งขันในรอบชุดราตรีพร้อมกล่าวสุนทรพจน์ตามหัวข้อที่กำหนด จากนั้นคณะกรรมการจะคัดเลือกผู้เข้ารอบ 5 คนสุดท้าย โดยแต่ละภูมิภาคจะมีเพียง 1 ตัวแทนเข้าสู่รอบนี้ และอีก 1 คนจะได้รับสิทธิ์พิเศษจากประธานกองประกวดที่เลือกจากกลุ่มผู้เข้ารอบ 10 คน เพื่อเข้าสู่รอบ 5 คนสุดท้าย ก่อนเข้าสู่การตอบคำถามรอบตัดสิน ซึ่งจะใช้คำถามเดียวกันทั้งหมด เนื้อหาส่วนใหญ่เกี่ยวข้องกับสถานการณ์ปัจจุบันของประเทศ เพื่อหาผู้ชนะเลิศ  

กระบวนการคัดเลือกทั้งหมดสรุปได้ตาม sơ sơแกรมด้านล่าง  

## ผู้ดำรงตำแหน่ง

### ทำเนียบมิสแกรนด์ไทยแลนด์

File:Saranrat Pueakpipat 02.png|thumb|center|**[[มิสแกรนด์ไทยแลนด์ 2025]]**ศรัณย์รัชต์ เผือกพิพัฒน์
ไฟล์:Malin Chara-anan 2024.png|**[[มิสแกรนด์ไทยแลนด์ 2024]]**มาลิน ชระอนันต์
File:Thaweeporn Phingchamrat.jpg|**[[มิสแกรนด์ไทยแลนด์ 2023]]**ทวีพร พริ้งจำรัส
ไฟล์:Engfa Waraha at "The Paradise of Thorns" gala premiere, 19 August 2024.png|**[[มิสแกรนด์ไทยแลนด์ 2022]]**อิงฟ้า วราหะ
ไฟล์:Indy Johnson.png|**[[มิสแกรนด์ไทยแลนด์ 2021]]**อินดี จอห์นสัน
ไฟล์:น้ำ พัชพร 05.png|**[[มิสแกรนด์ไทยแลนด์ 2020]]**พัชรพร จันทรประดิษฐ์
ไฟล์:Arayha Suparurk.png|**[[มิสแกรนด์ไทยแลนด์ 2019]]**อารยะ ศุภฤกษ์
ไฟล์:น้ำอ้อย ชนะพาล.png|**[[มิสแกรนด์ไทยแลนด์ 2018]]**น้ำอ้อย ชนะพาล
ไฟล์:Premika P. Pasinetti.png|**[[มิสแกรนด์ไทยแลนด์ 2017]]**ปาเมลา ปาสิเนตตี
ไฟล์:Supaporn Faye Malisorn.png|**[[มิสแกรนด์ไทยแลนด์ 2016]]**พีรญา มะลิซ้อน
ไฟล์:Rattikorn Kunsom.png|**[[มิสแกรนด์ไทยแลนด์ 2015]]**รัตติกร ขุนโสม
ไฟล์:ปรภัสสร วรสิรินดา.png|**[[มิสแกรนด์ไทยแลนด์ 2014]]**ปรภัสสร วรสิรินดา
ไฟล์:Yada Theppanom.png|**[[มิสแกรนด์ไทยแลนด์ 2013]]**ญาดา เทพนม


## การจัดตำแหน่งตามธรรมเนียม
**สัญลักษณ์สี**

;
;หมายเหตุ
:1.  สำหรับการประกวดปี 2013 อันดับที่ 5–2 ได้ประกาศตำแหน่งเป็น มิสโกลบไทยแลนด์, มิสอินเตอร์คอนติเนนตัลไทยแลนด์, มิสซูปราเนชันแนลไทยแลนด์ และรองอันดับ 1 มิสแกรนด์ไทยแลนด์ ตามลำดับ.
:2.  สำหรับการประกวดปี 2014 อันดับที่ 5–2 ได้ประกาศตำแหน่งเป็น มิสทัวริซึมไทยแลนด์, มิสอินเตอร์คอนติเนนตัลไทยแลนด์, มิสซูปราเนชันแนลไทยแลนด์ และมิสเอิร์ธไทยแลนด์ ตามลำดับ.
:3.  สำหรับการประกวดปี 2015 อันดับที่ 5–2 ได้ประกาศตำแหน่งเป็น รองอันดับ 1 มิสแกรนด์ไทยแลนด์, มิสทัวริซึมไทยแลนด์, มิสอินเตอร์คอนติเนนตัลไทยแลนด์ และมิสซูปราเนชันแนลไทยแลนด์ ตามลำดับ.
:4.  สำหรับการประกวดปี 2016 อันดับที่ 5–2 ได้ประกาศตำแหน่งเป็น มิสท็อปโมเดลไทยแลนด์, มิสทัวริซึมไทยแลนด์, มิสอินเตอร์คอนติเนนตัลไทยแลนด์ และมิสซูปราเนชันแนลไทยแลนด์ ตามลำดับ.

### ผู้ได้รับการแต่งตั้งเพิ่มเติม
ตั้งแต่ปี 2014 เป็นต้นมา ผู้เข้าประกวดที่เหลือได้รับการแต่งตั้งเพิ่มเติมให้ครองตำแหน่งต่าง ๆ

## ตารางตำแหน่ง
ตารางต่อไปนี้แสดงจำนวนผู้เข้าประกวดที่เป็นตัวแทนของประเทศไทยในการประกวดระดับนานาชาติ (เฉพาะการประกวดประจำปีที่เสร็จสิ้นแล้ว) ภายใต้บริษัท มิสแกรนด์ อินเตอร์เนชั่นแนล จำกัด (มหาชน) โดยมีรายละเอียดเฉพาะแฟรนไชส์ระดับนานาชาติปัจจุบันที่กลุ่มเอ็มจีไอถือครอง

## อ้างอิง

## แหล่งข้อมูลอื่น

* 
* 
* 
* 
* 
* 

หมวดหมู่:มิสแกรนด์ไทยแลนด์
มิสแกรนด์ไทยแลนด์
หมวดหมู่:มิสแกรนด์อินเตอร์เนชันแนลแบ่งตามประเทศ